PATVIRTINTA

 VšĮ Varėnos ligoninės direktoriaus

 2018 m. gruodžio 4 d. įsakymu Nr. V-60

# **KORUPCIJOS PASIREIŠKIMO TIKIMYBĖS NUSTATYMO VŠĮ VARĖNOS LIGONINĖJE TVARKA**

# I. BENDROSIOS NUOSTATOS

1. Korupcijos pasireiškimo tikimybės nustatymo VšĮ Varėnos ligoninėje (toliau- Ligoninė) tvarkos (toliau — Tvarkos) tikslas — reglamentuoti korupcijos pasireiškimo tikimybės nustatymo VšĮ Varėnos ligoninėje tvarką.
2. Korupcijos pasireiškimo tikimybės nustatymas VšĮ Varėnos ligoninėje atliekamas vadovaujantis Lietuvos Respublikos korupcijos prevencijos įstatymu, Lietuvos Respublikos Vyriausybės 2002 m. spalio 8 d. nutarimu Nr. 1601 „Dėl Korupcijos rizikos analizės atlikimo tvarkos patvirtinimo", Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijomis, patvirtintomis Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170 ir šia Tvarka.
3. Tvarkos apraše vartojamos sąvokos:

**Korupcija** — valstybės tarnautojo ar jam prilyginto asmens tiesioginis ar netiesioginis siekimas, reikalavimas arba priėmimas turtinės ar kitokios asmeninės naudos (dovanos, paslaugos, pažado, privilegijos) sau ar kitam asmeniui už atlikimą arba neatlikimą veiksmų pagal einamas pareigas, taip pat valstybės tarnautojo ar jam prilyginto asmens veiksmai arba neveikimas siekiant, reikalaujant turtinės ar kitokios asmeninės naudos sau arba kitam asmeniui ar šią naudą priimant, taip pat tiesioginis ar netiesioginis siūlymas ar suteikimas valstybės tarnautojui, jam prilygintam asmeniui turtinės ar kitokios asmeninės naudos (dovanos, paslaugos, pažado, privilegijos) už atlikimą arba neatlikimą veiksmų pagal valstybės tarnautojo ar jam prilyginto asmens einamas pareigas, taip pat tarpininkavimas darant nurodytas veikas.

**Korupcijos pasireiškimo tikimybė** — prielaida, kad tam tikri įstaigos veiklą veikiantys išoriniai ar vidiniai ir/ar individualūs rizikos veiksniai sudarys galimybes atsirasti korupcijai.

**Korupcijos rizikos veiksniai** — sąlygos, įvykiai ir aplinkybės, galinčios sudaryti prielaidas korupcijai.

**Įgalioti subjektai** — įstaigų vadovai, struktūriniai padaliniai arba asmenys, valstybės ar savivaldybės įstaigos vadovo įgalioti vykdyti korupcijos prevenciją ir jos kontrolę.

1. VšĮ Varėnos ligoninės veiklos sričių, kuriose egzistuoja didelė korupcijos pasireiškimo tikimybė, nustatymo procesą sudaro šie etapai:
	1. VšĮ Varėnos ligoninės (skyrių, padalinių) veiklos sričių atitikties Lietuvos Respublikos korupcijos prevencijos įstatymo 6 straipsnio 3 dalyje nustatytiems kriterijams nustatymas;
	2. VšĮ Varėnos ligoninės (skyrių, padalinių) veiklos sričių, kuriose egzistuoja didelė korupcijos pasireiškimo tikimybė, įvertinimas.

# II. VŠĮ VARĖNOS LIGONINĖS (SKYRIŲ, PADALINIŲ)

VEIKLOS SRIČIŲ ATITIKTIES LIETUVOS RESPUBLIKOS KORUPCIJOS

PREVENCIJOS ĮSTATYMO 6 STRAIPSNIO 3 DALYJE NUSTATYTIEMS KRITERIJAMS NUSTATYMAS

1. Asmuo, Ligoninės direktoriaus įgaliotas vykdyti korupcijos prevenciją ir jos kontrolę, nustato Ligoninės visų veiklos sričių atitiktį Lietuvos Respublikos korupcijos prevencijos įstatymo 6 straipsnio 3 dalyje nustatytiems kriterijams. Tai darydamas jis įvertina šiuos kriterijus:

5.1. Padaryta korupcinio pobūdžio nusikalstama veika. Atitiktis šiam kriterijui nustatoma vertinant:

* ar per analizuojamąjį laikotarpį Ligoninėje (skyriuje, padalinyje) buvo užfiksuoti Lietuvos Respublikos korupcijos prevencijos įstatymo 2 straipsnio 2 dalyje nurodytų korupcinio pobūdžio nusikalstamų veikų atvejai;
* ar Ligoninėje buvo užfiksuoti kiti tapataus pobūdžio, tačiau mažiau pavojingi teisės pažeidimai, už kuriuos numatyta administracinė, tarnybinė (drausminė) ar kitokia teisinė atsakomybė, atvejai.

Vertinama, kad Ligoninės (skyriaus, padalinio) veikla atitinka šį kriterijų, neatsižvelgiant į minėtų neteisėtų veikų tyrimo baudžiamojo proceso (administracinio teisės pažeidimo bylos nagrinėjimo ar tarnybinio nusižengimo tyrimo) stadiją.

5.2. Atskirų darbuotojų funkcijos, uždaviniai, darbo ir sprendimų priėmimo tvarka bei atsakomybė nėra išsamiai reglamentuoti. Vertinama, kad Ligoninės veikla atitinka šį kriterijų, jei nustatoma, kad:

* darbuotojų įgyvendinami uždaviniai, vykdomos funkcijos, darbo ir sprendimų priėmimo tvarka neapibrėžti (nepakankamai apibrėžti) įstaigos priimtų administracinių aktų ar kitų teisės aktų dispozicijose,
* yra įstatymų ir jų įgyvendinimo teisės norminių aktų ir administracinių aktų kolizijų,
* nepriimti administraciniai aktai, būtini įstatymų ar kitų teisės norminių aktų įgyvendinimui,
* platūs Ligoninės darbuotojų įgaliojimai priimti sprendimus savo nuožiūra,
* darbuotojų priimamų administracinių sprendimų ar veiklos kontrolės tvarka, darbuotojų atsakomybė neapibrėžta (nepakankamai apibrėžta) įstaigos teisės aktuose ir kt.
	1. Veikla yra susijusi su leidimų, nuolaidų, lengvatų ir kitokių papildomų teisių suteikimu ar apribojimu. Vertinama, kad Ligoninės veikla atitinka šį kriterijų, nustačius, kad įstaigai (skyriui, padaliniui, jų darbuotojams) suteikti įgaliojimai išduoti leidimus, suteikti nuolaidas, lengvatas ir kitokias papildomas teises ar atsisakyti jas išduoti arba sustabdyti, panaikinti jų galiojimą ar kitaip jas apriboti, taikyti teisės aktuose nustatytas kitas teisinio poveikio priemones, konstatuoti, nagrinėti teisės pažeidimus ir priimti sprendimus dėl teisinės atsakomybės priemonių taikymo.
	2. Daugiausia priima sprendimus, kuriems nereikia kitos valstybės ar savivaldybės, ar savivaldybės įstaigos patvirtinimo. Vertinama, kad Ligoninės veikla atitinka šį kriterijų, kai (skyriams, padaliniams, atskiriems darbuotojams) suteikti įgaliojimai savarankiškai priimti sprendimus, susijusius su valstybės turto valdymu, naudojimu ir disponavimu juo, viešaisiais pirkimais, taip pat sprendimus administracinio reglamentavimo, viešųjų paslaugų teikimo administravimo srityje, kai šie sprendimai susiję kelių rūšių visuomeninių santykių reguliavimu ir (ar) kitą įstaigų valdymo sritimi ar kompetencija, tačiau teisės aktai nenustato prievolės derinti juos su kitomis valstybės ar savivaldybės įstaigomis ir (ar) nereikia kitos valstybės ar savivaldybės įstaigos patvirtinimo.
	3. Naudojama valstybės ar tarnybos paslaptį sudaranti informacija. Rekomenduotina laikyti, kad įstaigos veikla atitinka šį kriterijų, jei nustatoma, kad įstaigos (skyriaus, padalinio ar darbuotojų) veikla susijusi su informacijos įslaptinimu ar išslaptinimu, įslaptintos informacijos naudojimu ar jos apsauga ir (ar) atskiri jų darbuotojai yra įslaptintos informacijos rengėjai arba gavėjai.
	4. Anksčiau atlikus korupcijos rizikos analizę, buvo nustatyta veiklos trūkumų. Ligoninės veiklos atitiktis šiam kriterijui vertinama tik tuo atveju, jei STT teisės aktų nustatyta tvarka atliko korupcijos rizikos analizę įstaigoje ir jos direktoriui pateikė išvadą dėl korupcijos rizikos analizės. Laikytina, kad valstybės ar savivaldybės įstaigos veikla atitinka šį kriterijų, jei STT pateiktoje išvadoje buvo nurodyti konkretūs įstaigos (skyriaus, padalinio ar darbuotoju) veiklos trūkumai ir teiktos rekomendacijos jiems šalinti.

# III. KORUPCIJOS PASIREIŠKIMO TIKIMYBĖS NUSTATYMAS

1. Asmuo, Ligoninės direktoriaus įgaliotas vykdyti korupcijos prevenciją ir jos kontrolę, Įvertinęs Ligoninės (skyriaus, padalinio) veiklos sritis ir nustatęs, kad jos atitinka viena iš Lietuvos Respublikos korupcijos prevencijos įstatymo 6 straipsnio 3 dalyje nustatytu kriterijų, šias sritis palygina su ta padėtimi, kuri turėtų būti pagal vertinimo kriterijus (įstaigos teisinį statusą nustatančiuose, įstaigos veiklą ar atskirų funkcijų atlikimą reglamentuojančiuose įstatymuose, kituose teisės norminiuose aktuose įtvirtintus įpareigojimus ir teisines prievoles), ir nustato konkrečius korupcijos rizikos veiksnius Ligoninės veiklos srityje.
2. Asmuo, Ligoninės direktoriaus įgaliotas vykdyti korupcijos prevenciją ir jos kontrolę, vertindamas veiklos sritis, kuriose egzistuoja didelė korupcijos pasireiškimo tikimybė, analizuoja įstaigos priimtus teisės aktus, sprendimus, atliktus veiksmus ir:
	1. vertina, ar pasirinktose įstaigos veiklos srityse yra laikomasi įstatymų, kitų teisės aktų ar sutarčių, turinčių įtakos įstaigos veiklai, ar priimti visi teisės aktai, būtini įstatymų ir įstatymų įgyvendinamųjų teisės aktų įgyvendinimui;
	2. vertina, ar juose nustatyta sprendimų priėmimo, veiksmų atlikimo tvarka yra skaidri, t. y. ar juose įtvirtinti sprendimų priėmimo principai, aiškūs kriterijai, sprendimų priėmimo terminai, sprendimus priimantys subjektai, aiškiai apibrėžti jų įgaliojimai, atskirtos sprendimu priėmimo ir kontrolės funkcijos, nustatyta sprendimu apskundimo tvarka ir kt., ar ši nustatyta tvarka pakankama, ar ji nesuteikia per daug įgaliojimų įstaigos darbuotojams veikti savo nuožiūra, ar joje nėra perteklinių reikalavimų,
	3. vertina, ar yra įtvirtinti įstaigos vidaus kontrolės sistemos funkcionavimo pagrindai, ar veiksmingai funkcionuoja vidaus kontrolės sistema;
	4. atlieka kitus būtinus veiksmus ir atlieka kitus būtinus vertinimus.
3. Atliekant korupcijos pasireiškimo tikimybės nustatymą, pildomas Korupcijos pasireiškimo tikimybės nustatymo VšĮ Varėnos ligoninėje klausimynas (toliau — Klausimynas), kuris yra šios tvsrkos priede.
4. Atliekant įstaigos veiklos sričių, kuriose egzistuoja didelė korupcijos pasireiškimo tikimybė, nustatymą ir vertinimą, aprašomi atliekami veiksmai, atliekamas vertinimas, gauta informacija, surašomi siūlymai. Aprašant nurodoma: skyrius ar padalinys, kurio veiklos srityje buvo atliekamas korupcijos pasireiškimo tikimybės nustatymas, analizuotas laikotarpis, įstaigos esamos situacijos vertinimo kriterijai, nustatyti korupcijos rizikos veiksniai, susiję su Lietuvos Respublikos korupcijos prevencijos įstatymo 6 straipsnio 3 dalyje įtvirtintais kriterijais, pateikiami siūlymai dėl korupcijos rizikos veiksnių neigiamos įtakos panaikinimo ar sumažinimo.

Įstaigos veiklos sričių, kuriose egzistuoja didelė korupcijos pasireiškimo tikimybė, nustatymo ir vertinimo aprašymas yra pagrindas parengti motyvuotą išvadą dėl įstaigos veiklos sričių, kuriose egzistuoja didelė korupcijos pasireiškimo tikimybė, nustatymo.

1. Tvarkos 9 punkte nurodytas Ligoninės veiklos sričių, kuriose egzistuoja didelė korupcijos pasireiškimo tikimybė, nustatymo ir vertinimo aprašymas pateikiamas VšĮ Varėnos ligoninės direktoriui, kuris ne vėliau kaip iki kiekvienų metų rugpjūčio 31 d. priima sprendimus dėl pateiktos informacijos bei siūlymų įgyvendinimo (pagal savo kompetenciją) ir dokumentų pateikimo steigėjui – Varėnos rajono savivaldybei.

## IV. ATSAKOMYBĖ

11. Už VšĮ Varėnos ligoninės veiklos sričių, kuriose egzistuoja didelė korupcijos pasireiškimo tikimybė, vertinimą atsakingas asmuo, Ligoninės direktoriaus įgaliotas vykdyti korupcijos prevenciją ir jos kontrolę;

12. Už neatidėliotiną informacijos, susijusios su Ligoninės veiklos sričių, kuriose egzistuoja didelė korupcijos pasireiškimo tikimybė, vertinimu, pateikimą asmeniui, Ligoninės direktoriaus įgaliotam vykdyti korupcijos prevenciją ir jos kontrolę, atsakingi Ligoninės skyrių ir padalinių, iš kurių tokia informacija prašoma, vadovai;

13. Už priimtus sprendimus dėl pateiktos informacijos bei siūlymų įgyvendinimą (pagal savo kompetenciją) ir dokumentų pateikimą steigėjui - Varėnos rajono savivaldybei iki kiekvienų metų rugpjūčio 31 d. atsakingas VšĮ Varėnos ligoninės direktorius.

 Korupcijos pasireiškimo tikimybės nustatymo VšĮ Varėnos ligoninėje tvarkos, patvirtintos VšĮ Varėnos ligoninės direktoriaus 2018 m. gruodžio 4 d. įsakymu Nr. V-60, priedas

KORUPCIJOS PASIREIŠKIMO TIKIMYBĖS NUSTATYMO VšĮ VARĖNOS LIGONINĖJE KLAUSIMYNAS

|  |  |  |  |
| --- | --- | --- | --- |
|  | **Korupcijos prevencijos įstatymo 6 str. 3 dalyje numatyti kriterijai.** Adaptuoti pagal Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijose pateiktą klausimyną | Taip/Ne | Komentaras |
| **1.** | **Padaryta korupcinio pobūdžio nusikalstama veika** |  |  |
| 1.1. | Kaip nustatytas korupcinio pobūdžio nusikalstamos veikos ir / ar kito tapataus pobūdžio, tačiau mažiau pavojingo teisės pažeidimo, už kurį numatyta administracinė, tarnybinė (drausminė) ar kitokia atsakomybė, faktas, vykdant viešuosius pirkimus įstaigoje (pvz.: teisėsaugos institucijai pradėjus ikiteisminį tyrimą, remiantis valstybinio audito ar savivaldybės kontrolieriaus, valstybės ar savivaldybės įstaigos vidaus ir / ar privačios audito įmonės audito išvadose, asmenų skunduose, žiniasklaidoje, kita pateikta informacija)? |  |  |
| 1.2. | Ar informacija buvo pateikta valstybės tarnautojų ir juridinių asmenų registrams, ar nustatyti faktai buvo paviešinti? (Jei į 1.1 klausimą atsakymas -taip, tai reikia atsakyti į šį klausimą). |  |  |
| 1.3. | Ar įstaigoje sudarytos galimybės įstaigos darbuotojams, kitiems asmenims kreiptis ir informuoti (taip pat ir anonimiškai) įstaigos vadovus apie galimus korupcinio pobūdžio nusikalstamų veikų ir / ar kitų tapataus pobūdžio, tačiau mažiau pavojingų teisės pažeidimų, įstaigoje faktus, susijusius su viešųjų pirkimų vykdymu? Ar buvo gauta tokių pranešimų? |  |  |
| 1.4. | Ar įstaigoje buvo atliktas tyrimas siekiant nustatyti, kokios įstaigos veiklą reglamentuojančių teisės aktų spragos, įstaigos vidaus kontrolės sistemos trūkumai ir kitos priežastys sudarė prielaidas Šias neteisėtas veikas padaryti?Jei taip, kokios tyrimo išvados? (Jei į 1.1 klausimą atsakymas -taip, tai reikia atsakyti į šį klausimą). |  |  |
| 1.5. | Ar buvo imtasi priemonių teisinio reglamentavimo spragoms šalinti, įstaigos vidaus kontrolės sistemos efektyvumui didinti? Jei taip, kaip vertinate šių priemonių veiksmingumą? (Jei į 1.1 klausimą atsakymas -taip, tai reikia atsakyti į šį klausimą). |  |  |
| **2.** | **Pagrindinės funkcijos yra kontrolės ar priežiūros vykdymas** |  |  |
| **3.** | **Atskirų valstybės tarnautojų funkcijos, uždaviniai, darbo ir sprendimų priėmimo tvarka bei atsakomybė nėra išsamiai reglamentuoti.** |  |  |
| 3.1. | Ar įstaiga priėmė viešųjų pirkimų srities teisės aktus (įstaigos padalinių nuostatus, sudaromų komisijų ir pan. darbo reglamentus, darbuotojų pareigybių aprašymus ar nuostatus, kitus teisės aktus), reglamentuojančius atskirų darbuotojų (komisijų) uždavinius, funkcijas, darbo ir sprendimų priėmimo tvarką, principus, kriterijus, terminus ir atsakomybę? |  |  |
| 3.1.1. | Ar įstaigos darbuotojai pasirašytinai supažindinti su šiais teisės aktais? |  |  |
| 3.2. | Ar priimant įstaigos viešųjų pirkimų srities teisės aktus, reglamentuojančius atskirų darbuotojų (komisijų) uždavinius, funkcijas, atsižvelgta į teisės aktais nustatytus įstaigos (jos padalinio) uždavinius, funkcijas? |  |  |
| 3.3 | Ar įstaigos priimtuose viešųjų pirkimų srities teisės aktuose apibrėžti atskirų darbuotojų (komisijų) uždaviniai ir funkcijos yra pakankami įstaigos uždaviniams ir funkcijoms įgyvendinti? |  |  |
| 3.4. | Ar įstaigos priimti viešųjų pirkimų srities teisės aktai užtikrina aiškų atskirų darbuotojų (komisijų) pavaldumą ir atskaitingumą? |  |  |
| 3.5. | Ar įstaigos priimti viešųjų pirkimų srities teisės aktai reglamentuoja darbuotojų (komisijų) veiklos ir sprendimų priėmimo vidaus kontrolės (prevencinės, einamosios ir kt.) procedūras? |  |  |
| 3.5.1. | Ar yra vykdoma viešųjų pirkimų kontrolė? |  |  |
| 3.5.2. | Ar ji veiksminga? Kokie pažeidimai buvo nustatyti ir pašalinti, vykdant viešųjų pirkimų kontrolę? |  |  |
| 3.6. | Ar įstaigoje priimtas darbuotojų etikos / elgesio kodeksas? |  |  |
| 3.6.1. | Jei taip, kaip vykdoma šio kodekso nuostatų įgyvendinimo / laikymosi kontrolė? |  |  |
| 3.7. | Ar viešųjų pirkimų srities teisės aktai periodiškai peržiūrimi? |  |  |
| 3.7.1. | Ar vykdomas nustatytų viešųjų pirkimų srities teisinio reglamentavimo spragų ar kolizijų taisymas? |  |  |
| 3.7.2. | Ar įstaigoje priimti teisės aktai reglamentuojantys viešųjų pirkimų vykdymą? |  |  |
| 3.7.3. | Ar įstaigos priimtuose teisės aktuose išsamiai ir tiksliai apibrėžtos viešuosius pirkimus vykdančių subjektų teisės ir pareigos? |  |  |
| 3.7.4. | Ar šiems subjektams nesuteikti per platūs įgaliojimai veikti savo nuožiūra? |  |  |
| 3.7.5. | Ar įstaigoje priimti teisės aktai, užtikrinantys Lietuvos Respublikos viešųjų ir privačių interesų derinimo valstybinėje tarnyboje įstatymo reikalavimų laikymąsi? |  |  |
| 3.7.6. | Ar įstaigos viešuosius pirkimus apibrėžiančiuose teisės aktuose įtvirtinta konkreti ir tiksli sprendimų priėmimo procedūra (pvz.: sprendimų priėmimo principai, kriterijai, terminai) vykdant kontrolės funkcijas? |  |  |
| 3.7.7. | Ar reglamentuota įstaigos viešuosius pirkimus vykdančių subjektų veiklos ir sprendimų apskundimo tvarka? |  |  |
| 3.7.8. | Ar įstaigoje buvo gauta asmenų skundų, pranešimų, kitokio pobūdžio informacijos dėl viešuosius pirkimus vykdančių subjektų veiklos/priimtų sprendimų teisėtumo, pagrįstumo? |  |  |
| **4.** | **Veikla yra susijusi su leidimų, nuolaidų, lengvatų ir kitokių papildomų teisių suteikimu ar apribojimu.** |  |  |
| **5.** | **Daugiausia priima sprendimus, kuriems nereikia kitos valstybės ar savivaldybės įstaigos patvirtinimo** |  |  |
| 5.1. | Ar įstaigoje atliekamas norminių teisės aktų projektų, susijusių su viešaisiais pirkimais, poveikio korupcijos mastui vertinimas? |  |  |
| 5.2. | Ar įstaiga priėmė teisės aktus, užtikrinančius Lietuvos Respublikos viešųjų pirkimų įstatymo, įsigaliojusio nuo 2017-07-01, reikalavimų įgyvendinimą? |  |  |
| 5.3. | Ar įstaigos viešųjų pirkimų srities teisės aktuose numatyti konkretūs tokius sprendimus galintys priimti subjektai, išsamiai ir aiškiai apibrėžta šiuos sprendimus priimančių subjektų kompetencija? |  |  |
| 5.3.1. | Jei šie teisės aktai suteikia įgaliojimus priimti sprendimus kolegialiai institucijai, ar detaliai reglamentuotos kolegialios institucijos sudarymo, sudėties atnaujinimo, narių skyrimo, sprendimų priėmimo procedūros? |  |  |
| 5.3.2. | Ar teisės aktai numato kolegialios institucijos narių individualią atsakomybę už priimtus sprendimus? |  |  |
| **6.** | **Naudojama valstybės ar tarnybos paslaptį sudaranti informacija** |  |  |
| **7.** | **Anksčiau atlikus korupcijos rizikos analizę, buvo nustatyta veiklos trūkumų** |  |  |
| 7.1. | Ar įstaigoje buvo įgyvendintos Specialiųjų tyrimų tarnybos išvadoje dėl korupcijos rizikos analizės viešųjų pirkimų srityje pateiktos rekomendacijos ir pasiūlymai? |  |  |
| 7.2. | Ar buvo imtasi priemonių korupcijos rizikos analizės viešųjų pirkimų srityje metu nustatytiems korupcijos rizikos veiksniams valdyti ir / ar šalinti? |  |  |